[{"text_idx": "#000010", "text": "Rydym yn gweithio gyda sefydliadau o bob maint i ddarparu cefnogaeth fusnes o ansawdd uchel."}, {"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000020", "text": "ar gyfer yr addysgu ar fy nghwrs (Arolwg Cenedlaethol Myfyrwyr 2022)*"}, {"text_idx": "#000022", "text": "am boddhad cyffredinol (Arolwg Cenedlaethol Myfyrwyr 2022)*"}, {"text_idx": "#000024", "text": "Pam dewis y cwrs hwn?"}, {"text_idx": "#000025", "text": "Mae cwrs yma, sydd yn rhan o faes pwnc sydd wedi ei farnu\u2019n gyntaf yn y DU o ran boddhad cyffredinol myfyrwyr, wedi ei gynllunio i ddatblygu sgiliau cryf mewn datblygu gemau technegol a rheoli prosiectau i wella eich cyflogadwyedd."}, {"text_idx": "#000026", "text": "Mae\u2019r ti\u0302m yn gweithio\u2019n agos gyda sefydliadau fel Cronfa Gemau\u2019r DU, Gemau Cymru a BAFTA Cymru i sicrhau bod gan ein myfyrwyr fynediad at hyfforddiant a gwybodaeth flaengar sy\u2019n gysylltiedig a\u0302\u2019r diwydiant. Mae\u2019r cwrs hefyd wedi ei achredu\u2019n llawn gan BCS, y Sefydliad Siartredig ar gyfer TG."}, {"text_idx": "#000028", "text": "Mae'r cwrs, sydd wedi esblygu dros y degawd diwethaf, yn gyfle i fyfyrwyr:"}, {"text_idx": "#000029", "text": "Ddatblygu\u2019r sgiliau technegol sydd yn sail i ddylunio gemau, rhaglennu a phiblinell dechnegol celfyddyd gemau.\nElwa o ymgysylltiad agos gyda\u2019r diwydiant gydag ymweliadau cyson, siaradwyr gwadd nodedig, cyflwyniadau, grwpiau trafod a digwyddiadau cymdeithasol.\nEnnill profiad a mewnwelediad gwerthfawr i\u2019r broses o ddatblygu gemau a rheoli stiwdio annibynnol.\nCael cymorth gan fentor personol gyda phrofiad ym maes datblygu gemau er mwyn datblygu sgiliau a gwybodaeth.\nMynediad at ein canolfan deori gemau a\u2019r offer a\u2019r dechnoleg ddiweddaraf mewn stiwdio arbenigol ar gyfer datblygu gemau.\nDatblygu portffolio a sgiliau cyflogadwyedd hollbwysig.\n*Astudio cwrs sy\u2019n rhan o grw\u0302p pwnc CHA3 sydd yn yr 2il safle allan o brifysgolion Cymru am addysgu fy nghwrs a 3ydd allan o brifysgolion Cymru am boddhad cyffredinol yn yr Arolwg Cenedlaethol o Fyfyrwyr 2022."}, {"text_idx": "#000030", "text": "Prif nodweddion y cwrsBeth y byddwch yn ei astudioGofynion mynediad a gwneud cais Addysgu ac AsesuRhagolygon gyrfaol Ffioedd a ChyllidManyleb y rhaglenLletyRhyngwladol"}, {"text_idx": "#000033", "text": "Mae'r flwyddyn sylfaen yn rhoi'r wybodaeth a'r hyder i fyfyrwyr o ran defnyddio fformiwla\u0302u, trin data a chynrychiolaeth. Byddwch yn datblygu dealltwriaeth o'r prif galedwedd a meddalwedd sy'n gysylltiedig a\u0302 defnyddio systemau cyfrifiadurol, yn ogystal a\u0302 dod i wybod y diweddaraf am ddatblygiadau cyfredol mewn technoleg. Bydd nifer o gyfleoedd i weithio ar weithgareddau ymarferol fel robotiaid a dylunio CAD a fydd yn cael ei ddatblygu ymhellach ar lefel gradd."}, {"text_idx": "#000035", "text": "Mae lefel 4 yn cyflwyno sgiliau damcaniaethol ac ymarferol gan y byddwch yn gweithio fel rhan o di\u0302m bach i ddatblygu gemau ac yn dysgu hanfodion rheoli cynhyrchu ynghyd ag adeiladu gwybodaeth o ddylunio a datblygu 2D a 3D. Mae mathemateg a rhaglennu hefyd yn chwarae rhan bwysig, ynghyd a\u0302 dealltwriaeth o'r caledwedd a ddefnyddir ar gyfer gemau a chyfryngau."}, {"text_idx": "#000036", "text": "Byddwch hefyd yn archwilio cyd-destun ehangach datblygu gemau a'r materion allweddol y mae\u2019r diwydiant yn eu hwynebu heddiw."}, {"text_idx": "#000038", "text": "Mae Lefel 5 yn adeiladu ar eich portffolio o sgiliau a gwybodaeth ac yn ei ehangu, gan ychwanegu at eich sgiliau cerflunio a modelu digidol, ynghyd a\u0302 dylunio a chynhyrchu sain ar gyfer gemau. Byddwch hefyd yn dysgu sut i ddylunio a datblygu apiau ar gyfer Android a llwyfannau symudol eraill."}, {"text_idx": "#000039", "text": "Yn allweddol, yn ystod yr ail semester, byddwch yn gwella eich sgiliau datblygu a rheoli ymhellach drwy weithio ar ddau brosiect gemau grw\u0302p o faint gan ddefnyddio methodolegau rheoli ac offer cefnogi safon diwydiant."}, {"text_idx": "#000041", "text": "Mae Lefel 6 yn ehangu ymhellach ar y sgiliau blaenorol a ddatblygwyd, gan ganolbwyntio ar ansawdd a rheolaeth broffesiynol ochr yn ochr a\u0302 sgiliau ymarferol uwch."}, {"text_idx": "#000042", "text": "Mae'r prosiect grw\u0302p arloesol yn y flwyddyn olaf wedi ei gynllunio i ddatblygu eich dealltwriaeth o'r ro\u0302l a'r cyfrifoldebau a ddewisoch fel datblygwr proffesiynol, sydd yn eich paratoi ymhellach ar gyfer y gweithle. Byddwch yn ffurfio ti\u0302m datblygu gemau ac yn arbenigo mewn ro\u0302l dechnegol o'ch dewis am flwyddyn academaidd lawn. Byddwch chi a'ch ti\u0302m yn cyflwyno'r ge\u0302m orffenedig yn y digwyddiad gemau blynyddol a fynychir gan aelodau o'r cyhoedd a chynrychiolwyr diwydiant."}, {"text_idx": "#000043", "text": "Mae gennym gysylltiadau cryf gyda diwydiant ac mae ein modiwlau blwyddyn olaf wedi eu cynllunio i ganolbwyntio ar ddatblygiad gyrfa i'ch paratoi ar gyfer y pontio o raddio i waith llawn amser."}, {"text_idx": "#000044", "text": "Bydd gan fyfyrwyr gyfle i wella eu cyfleoedd gyrfa ymhellach drwy raglenni datblygu Talent Gemau Cymru a Tranzfuzer."}, {"text_idx": "#000046", "text": "Mae'r wybodaeth a restrir yn yr adran hon yn drosolwg o gynnwys academaidd y rhaglen a fydd ar ffurf modiwlau craidd neu fodiwlau dewisol. Mae modiwlau'n cael eu pennu'n rhai craidd neu rai dewisol yn unol ag anghenion corff proffesiynol ac adolygiad fframwaith academaidd mewnol, ac felly maent yn gallu newid."}, {"text_idx": "#000048", "text": "Ein gofynion cyffredinol ar gyfer y flwyddyn sylfaen yw 48-72 pwynt tariff UCAS ond rydym yn ystyried pob cais yn unigol ac rydym yn ystyried profiad gwaith, cymwysterau/hyfforddiant galwedigaethol, yn ogystal a\u0302 chymhelliant a\u2019r potensial i lwyddo."}, {"text_idx": "#000049", "text": "Mae myfyrwyr datblygu gemau yn cael eu hasesu mewn amrywiaeth o ffyrdd yn ystod eu hastudiaethau israddedig. Mae'r cydbwysedd rhwng y gwahanol fathau o asesu yn cael ei bennu gan wahanol nodau a deilliannau dysgu'r modiwlau."}, {"text_idx": "#000050", "text": "Mae\u2019r cwrs yma yn canolbwyntio ar bortffolio ac yn hynny o beth, does dim arholiadau ffurfiol. Yn hytrach bydd myfyrwyr yn canolbwyntio ar ddatblygu sgiliau technegol a damcaniaethol drwy aseiniadau ymarferol a gweithgareddau ymchwil a datblygu."}, {"text_idx": "#000051", "text": "Mae\u2019r dulliau asesu yn cynnwys cynhyrchu gemau digidol (a heb fod yn ddigidol), ysgrifennu adroddiadau technegol ac academaidd, casglu a dadansoddi data cynhyrchu, rhoi cyflwyniadau, ysgrifennu cod, cynhyrchu modelau 3D a ffeiliau sain"}, {"text_idx": "#000052", "text": "Mae dysgu annibynnol yn agwedd bwysig ar bob modiwl, am ei fod yn galluogi myfyrwyr i ddatblygu sgiliau penodol i\u2019w pwnc a sgiliau allweddol. Caiff dysgu annibynnol ei hyrwyddo drwy ddefnyddio offer rheoli digidol fel Jira, a thrwy adborth a roddir i fyfyrwyr, sy\u2019n cymryd sawl ffurf gan gynnwys grwpiau bach a thrafodaethau un-i-un."}, {"text_idx": "#000053", "text": "Mae Prifysgol Wrecsam wedi ymrwymo i gefnogi ein myfyrwyr i wneud y gorau o\u2019u potensial academaidd."}, {"text_idx": "#000054", "text": "Rydym yn cynnig gweithdai a sesiynau cymorth mewn meysydd megis ysgrifennu academaidd, gwneud nodiadau effeithiol, a pharatoi ar gyfer aseiniadau. Gall myfyrwyr drefnu apwyntiadau gyda thiwtoriaid sgiliau academaidd sydd yno i gynorthwyo gydag agweddau ymarferol o waith prifysgol. Mae gan ein hadran cymorth myfyrwyr fwy o wybodaeth am y cymorth sydd ar gael."}, {"text_idx": "#000055", "text": "O ran anghenion penodol, gall Gwasanaethau Cynhwysiant y Brifysgol ddarparu arweiniad a chymorth priodol os bydd angen addasiadau rhesymol ar unrhyw fyfyriwr oherwydd anabledd cyfredol a gydnabyddir, cyflwr meddygol neu wahaniaeth dysgu penodol."}, {"text_idx": "#000056", "text": "Mae'n gwasanaeth Gyrfaoedd a Chyflogadwyedd yno i'ch helpu i wneud penderfyniadau a chynllunio'r camau nesaf tuag at ddyfodol disglair. O gael hyd i waith neu astudiaethau pellach i sylweddoli'ch diddordebau, sgiliau a'ch dyheadau, gallant roi'r wybodaeth, y cyngor a'r arweiniad arbenigol sydd eu hangen arnoch."}, {"text_idx": "#000058", "text": "Cyflogir ein graddedigion gan rhai o gwmni\u0308au mwyaf adnabyddus y byd fel Ubisoft, Sony, Nintendo, Rockstar a Travellers Tales. Rydym hefyd yn gweithio\u2019n galed i gefnogi graddedigion sydd yn dewis sefydlu eu stiwdios eu hunain o fewn ein canolfan deori busnes."}, {"text_idx": "#000059", "text": "Mae\u2019r cwrs yn darparu sgiliau ymarferol mewn modelu 3D, dylunio gemau a rheoli busnes a phrosiectau a fydd yn sicrhau eich bod yn gymwys i weithio mewn amryw o swyddi yn y diwydiant."}, {"text_idx": "#000060", "text": "O ystyried y sgiliau technegol a ddatblygir ar y cwrs mae rhai graddedigion yn dewis mynd yn eu blaen i ddilyn gyrfaoedd mewn sawl maes cyfrifiadura prif-ffrwd fel cymorth TG, ymgynghoriaeth a datblygu apiau ar gyfer y rhyngrwyd ac e-fasnach."}, {"text_idx": "#000062", "text": "Ffioedd dysgu Prifysgol Wrecsam 2023/24 ar gyfer cwrs gradd israddedig amser llawn yw \u00a39000 y flwyddyn."}, {"text_idx": "#000063", "text": "Bydd y ffioedd rydych chi'n eu talu a'r cymorth ar gael yn dibynnu ar nifer o ffactorau gwahanol. Ceir gwybodaeth gyflawn ar ein tudalennau ffioedd a chyllid."}]